L 159 I/8
FI
Euroopan unionin virallinen lehti
23.6.2023
d) lisätään 4 kohtaan alakohta seuraavasti: ”i) luvan myöntävän jäsenvaltion yksinomaista käyttöä varten ja sen täydessä valvonnassa ja jotta se voi täyttää huoltovelvoitteensa alueilla, jotka kuuluvat kyseisen jäsenvaltion ja Venäjän federaation pitkäaikaisen vuokrasopimuksen alaisuuteen”; e) lisätään kohta seuraavasti: ”4 a.
Poiketen siitä, mitä 1 a kohdassa säädetään, toimivaltaiset viranomaiset voivat antaa luvan liitteessä VII lueteltujen sellaisten tuotteiden ja teknologian kauttakulkuun Venäjän alueen kautta, jotka saattavat edistää Venäjän sotilaallista ja teknologista kehittämistä tai sen puolustus- ja turvallisuusalan kehittämistä, todettuaan, että tällaiset tuotteet tai tällainen teknologia on tarkoitettu 4 kohdan b, c, d ja h alakohdassa mainittuihin tarkoituksiin.”; 3)
muutetaan 2 aa artikla seuraavasti: a) korvataan 1 kohta seuraavasti: ”1.
Kielletään Euroopan parlamentin ja neuvoston asetuksen (EU) N:o 258/2012 (*) liitteessä I lueteltujen, unionista tai sen ulkopuolelta peräisin olevien ampuma-aseiden, niiden osien sekä olennaisten komponenttien ja ampumatarvikkeiden ja tämän asetuksen liitteessä XXXV lueteltujen ampuma-aseiden ja muiden aseiden suora tai välillinen myynti, toimitus, siirto ja vienti Venäjällä oleville luonnollisille henkilöille tai oikeushenkilöille, yhteisöille tai elimille tai käytettäväksi Venäjällä.
_____________ (*) Euroopan parlamentin ja neuvoston asetus (EU) N:o 258/2012, annettu 14 päivänä maaliskuuta 2012, kansainvälisen järjestäytyneen rikollisuuden vastaista Yhdistyneiden kansakuntien yleissopimusta täydentävän, ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjuntaa koskevan lisäpöytäkirjan (YK:n ampuma-asepöytäkirja) 10 artiklan täytäntöönpanosta ja ampuma-aseiden, niiden osien ja komponenttien sekä ampumatarvikkeiden vientiluvasta ja tuonti- ja kauttakuljetusmenettelyistä (EUVL L 94, 30.3.2012, s. 1).”; b) lisätään 2 kohtaan alakohta seuraavasti: ”c) teollis- ja tekijänoikeuksien tai liikesalaisuuksien myyminen, lisensoiminen tai muulla tavoin siirtäminen sekä oikeuksien antaminen minkä tahansa aineiston tai tiedon uudelleenkäyttöön, joka on suojattu teollis- ja tekijänoikeuksilla tai joka määritellään liikesalaisuuksiksi, jotka liittyvät 1 kohdassa tarkoitettuihin tuotteisiin ja teknologiaan ja kyseisten tuotteiden ja teknologian tarjoamiseen, valmistukseen, huoltoon ja käyttöön, suoraan tai välillisesti luonnollisille henkilöille, oikeushenkilöille, yhteisöille tai elimille Venäjällä tai käytettäväksi Venäjällä.”;
4)
korvataan 2 d artiklan 1 kohta seuraavasti: ”1.
Toimivaltaisten viranomaisten on vaihdettava muiden jäsenvaltioiden ja komission kanssa tietoja 2, 2 a ja 2 b artiklan soveltamisesta, myös myönnetyistä tai evätyistä luvista ja, epäiltäessä oikeuspaikkakeinottelua tai tilanteen mukaan muita tapauksia, vastaanotetuista lupahakemuksista.
Toimivaltaisten viranomaisten on vaihdettava tietoja 2, 2 a ja 2 b artiklan täytäntöönpanosta muiden jäsenvaltioiden ja komission kanssa, mukaan lukien siihen liittyvät rikkomiset ja seuraamukset, sekä kansallisten valvontaviranomaisten parhaista käytännöistä ja luvattoman viennin havaitsemisesta ja siihen liittyvistä syytetoimista.
Tietojenvaihtoon on käytettävä asetuksen (EU) 2021/821 23 artiklan 6 kohdassa tarkoitettua sähköistä järjestelmää.”; 5)
lisätään 3 artiklan 2 kohtaa alakohta seuraavasti: ”c) teollis- ja tekijänoikeuksien tai liikesalaisuuksien myyminen, lisensoiminen tai muulla tavoin siirtäminen sekä oikeuksien antaminen minkä tahansa aineiston tai tiedon uudelleenkäyttöön, joka on suojattu teollis- ja tekijänoi­ keuksilla tai joka määritellään liikesalaisuuksiksi, jotka liittyvät 1 kohdassa tarkoitettuihin tuotteisiin ja teknologiaan ja kyseisten tuotteiden ja teknologian tarjoamiseen, valmistukseen, huoltoon ja käyttöön, suoraan tai välillisesti luonnollisille henkilöille, oikeushenkilöille, yhteisöille tai elimille Venäjällä tai käytettäväksi Venäjällä.”;